Държавен вестник, бр. 38, 2000 г., стр. 44

С Т Р .  4 4
Д Ъ Р Ж А В Е Н   В Е С Т Н И К
Б Р О Й 38
Приложение № 3
към чл. 6, ал. 3
Интервали и съвместимости на имунизациите
и реимунизациите
I. Интервали между приемите на една и съща ваксина
1.За ваксините, при които основната имунизация
включва няколко приема (дифтерия, тетанус и коклюш,
дифтерия и тетанус, тетаничен токсоид, полиомиелит-
на), минималният интервал между отделните дози е 30
дни; при хепатит В ваксината минималният интервал
между първия и втория прием е 30 дни, а между втория
и третия прием е 3—5 месеца.
2. При удължаване на интервала между приемите
на ваксините следващите дози се прилагат при първа
възможност, без да се започва имунизационната схе-
ма отново, т.е. без да се прилагат допълнителни дози
ваксина. При липса на противопоказания имунизаци-
ята против дифтерия, тетанус и коклюш, полиомие-
лит и хепатит В се завършва най-късно до 12-месечна
възраст.
3. Ваксината дифтерия, тетанус и коклюш се прила-
га за имунизация до 24 месеца и за реимунизация—до
навършване на 4 години, след тази възраст и при деца
с необичайна реакция след прием на триваксината диф-
терия, тетанус и коклюш се прилага диваксината диф-
терия и тетанус. Минималният интервал между имуни-
зация и реимунизация е една година.
4. При необходимост от два последователни при-
ема на моноваксини (морбили, паротит, рубеола) или
на комбинирана ваксина (морбили-паротит-рубеола)
минималният интервал е 30 дни, като не се спазва
горна възрастова граница за имунизация (реимуниза-
ция) с тези ваксини.
5. Приложението на противотуберкулозната вакси-
на (БЦЖ) след 2-рия месец става след изследване на
туберкулиновата чувствителност с проба на Манту (5 МЕ
ППД), като на децата с отрицателна реакция (с реак-
ция, по-малка от 5 мм) се прилага ваксина най-късно до
15-ия ден след извършване на пробата.
II. Съвместимост и минимални интервали между
приемане на различни ваксини
1. Полиомиелитна ваксина се прилага едновремен-
но с ваксините дифтерия, тетанус и коклюш, дифтерия
и тетанус и тетаничен токсоид, като се допуска и отдел-
ното им приложение, без да се спазва определен интер-
вал между приемите на полиомиелитната ваксина и
другите ваксини.
2. Моноваксините срещу морбили, паротит и ру-
беола се прилагат едновременно (на различни места)
или се спазва интервал от 30 дни между приемите на
всяка от тях.
3. Хепатит В ваксина се прилага с всички други вак-
сини, включени в Имунизационния календар, едновре-
менно или без да се спазва определеният интервал меж-
ду приемите, като при едновременното прилагане вак-
сините се инжектират на различни места.
4. Противотуберкулозната ваксина (БЦЖ) се при-
лага едновременно с хепатит В ваксината, с която е
съвместима. Когато се прилага с останалите ваксини,
се спазва интервал от 30 дни между приемите.
5. При изследване на туберкулиновата чувствител-
ност след прилагане на жива вирусна ваксина се спазва
минимален интервал от 4—6 седмици след приема на
ваксината.
6. Допуска се и едновременно прилагане (на различ-
ни места) на ваксините: полиомиелитна, дифтерия,
тетанус и коклюш, дифтерия и тетанус и морбилна,
паротитна, рубеолна (моноваксини и триваксина) при
деца, които подлежат на имунизация (реимунизация) с
тези ваксини, но не са получили приемите по реда, по-
сочен в Имунизационния календар.
7. Не се спазват интервали и медицински противо-
показания при прилагане на тетаничен токсоид за про-
филактика на наранени лица и противобясна ваксина
на застрашени от бяс.
III. Интервали при прилагане на човешки нормален
и специфичен имуноглобулин
1. Имуноглобулин за профилактика на контактни със
заразно болни или за лечебни цели се прилага независи-
мо от интервала на проведената предходна имунизация
или реимунизация, като при интервал, по-малък от 14
дни, имунизацията (реимунизацията) с живите вирусни
ваксини: морбилна, паротитна и рубеолна или морбили-
паротит-рубеола, се повтаря най-рано 3 месеца след при-
лагането на имуноглобулина. При контактни на вирусен
хепатит този интервал е шест месеца след преценка на
здравословното състояние въз основа на резултатите от
лабораторното изследване, изключващи прекарана без-
жълтенична форма на вирусен хепатит.
2. Живата полиомиелитна ваксина, убитите вакси-
ни и токсоидите могат да се прилагат както едновре-
менно с имуноглобулина, така и в различно време, без
да се спазва определен интервал между приемите на
ваксините и имуноглобулина.
Приложение № 4
към чл. 10, ал.1
Противопоказания при имунизациите, вклю-
чени в Националния имунизационен календар
Общи противопоказания
1. Остри инфекциозни заболявания, включително в
периода на рековалесценция.
2. Фебрилни състояния.
3. Активна форма на туберкулоза.
4. Декомпенсиран сърдечен порок.
5. Диабет, тиреотоксикоза и надбъбречна недоста-
тъчност в стадий на декомпенсация.
6. Остри възпалителни заболявания на ЦНС—ме-
нингити, енцефалити, менингоенцефалити.
Преболедувалите лица се освобождават от имуни-
зации за срок от една година след оздравяването.
7. Хронични активни хепатити и чернодробна цироза.
След влизане в клинична и биохимична ремисия
имунизация се разрешава след консултация с профили-
ран специалист. По изключение полиомиелитна вакси-
на може да се приложи дори в стадий на обостряне на
чернодробното заболяване, но след консултация със
специалист хепатолог.
8. Остри гломерулонефрити.
Имунизациите се отлагат до 6-ия месец след оздра-
вяването.
9. Нефротичен синдром.
Имунизациите се отлагат до спиране на кортико-
стероидното лечение.
10. Алергия:
а) деца с пряка фамилна обремененост за алергия
(родители, други деца в семейството) да се имунизират
под защита на противоалергични средства;
б) противопоказания за имунизация са анамнестични
данни за шок, едем на Квинке и други тежки алергични
реакции спрямо алергени, съдържащи се във ваксините:
—животински белтъци, напр. яйчен белтък за вак-
сините, произведени на кокоши ембриони или ембрио-
нални клетъчни култури (грипна, морбилна, паротит-
на, жълта треска).Това противопоказание не се отнася
за ваксини, получени на клетъчни култури от човешки
диплоидни клетки;
—антибиотици, които се съдържат в минимални
количества (следи) в някои ваксини, напр. неомицин в
триваксината морбили-паротит-рубеола.
Алергични прояви от рода на контактния дерматит
като израз на забавена свръхчувствителност към не-
омицин не са противопоказание за имунизация; алер-
гични реакции, свързани с пеницилин или негови про-
изводни, не са противопоказание, тъй като такива ан-
тибиотици не се съдържат в съвременните ваксини;
в) атопичен дерматит при деца в период на екзацер-
бация. Имунизациите се извършват по време на кли-
нична ремисия под антихистаминова защита. Болните
с полиноза да се имунизират през есенно-зимния сезон.
11. Автоимунни заболявания.